LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Biķernieku kompleksajai sporta bāzei**

1. Ministru kabinets (adrese – Brīvības bulvārī 36, Rīga, LV-1520) ir izskatījis valsts akciju sabiedrības „Biķernieku kompleksā sporta bāze” (adrese – S.Eižensteina ielā 2, Rīgā, LV-1079, reģistrācijas numurs – 40003030473) 2010.gada 25.maija iesniegumu par nacionālās sporta bāzes statusa piešķiršanu sporta bāzei – Biķernieku kompleksajai sporta bāzei.

2. Pēc iesnieguma par nacionālās sporta bāzes statusa piešķiršanu Biķernieku kompleksajai sporta bāzei izskatīšanas Ministru kabinets konstatē:

2.1. Biķernieku kompleksā sporta bāze sastāv no šādiem nekustamā īpašuma objektiem:

2.1.1. ēku (būvju) nekustamā īpašuma Sergeja Eizenšteina ielā 2, Rīgā (īpašuma kadastra Nr.0100 592 0160), kas nostiprināts Rīgas pilsētas zemesgrāmatas nodalījumā Nr.31346 uz valsts akciju sabiedrības „Biķernieku kompleksā sporta bāze” vārda;

2.1.2. zemes gabala Sergeja Eizenšteina ielā 2, Rīgā, 1051076 m2 platībā (īpašuma kadastra Nr.0100 092 2135), kas nostiprināts Rīgas pilsētas zemesgrāmatas nodalījumā Nr.17926 uz valsts vārda Satiksmes ministrijas personā;

2.1.3. zemes gabala Sergeja Eizenšteina ielā 2, Rīgā, 6022 m2 platībā (īpašuma kadastra Nr.0100 122 2080), kas nostiprināts Rīgas pilsētas zemesgrāmatas nodalījumā Nr.100000008077 uz valsts vārda Satiksmes ministrijas personā;

2.1.4. zemes gabala Sergeja Eizenšteina ielā 2, Rīgā, 47189 m2 platībā (īpašuma kadastra Nr.0100 122 0320), kas nostiprināts Rīgas pilsētas zemesgrāmatas nodalījumā Nr.100000008081 uz valsts vārda Satiksmes ministrijas personā;

2.1.5. zemes gabala Sergeja Eizenšteina ielā, Rīgā, 32253 m2 platībā (īpašuma kadastra Nr.0100 122 0281), kas nostiprināts Rīgas pilsētas zemesgrāmatas nodalījumā Nr.1199 uz privātpersonu vārda;

2.1.6. zemes gabala Sergeja Eizenšteina ielā, Rīgā, 145012 m2 platībā (īpašuma kadastra Nr.0100 122 0329), kas nostiprināts Rīgas pilsētas zemesgrāmatas nodalījumā Nr.100000176388 uz privātpersonu vārda.

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Biķernieku kompleksajai sporta bāzei iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. valsts akciju sabiedrība „Biķernieku kompleksā sporta bāze” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 25.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Biķernieku kompleksās sporta bāzes atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē (prot. Nr. 4 4.§, 4.2.19.apakšpunkts) ir sniegusi atzinumu, ka Biķernieku kompleksā sporta bāze atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj piešķirt Biķernieku kompleksajai sporta bāzei nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 15:10

542

A.Mičule

67047928, anda.micule@izm.gov.lv